[εδο]ξεν τηι βουληι και τωι δημωι [σωτ]ηριδης φειδιος κοσυλλιτης [επε]στατει φιλοξενος φιλοθεμιος [αλ]σιτης ειπεν επειδη πειρατων εις [τ]ην χωραν εμβαλοντων νυκτος κα[ι] [α]λουσων παρθενων τε και γυναικων [κ]αι αλλων σωματων και ελευθερων και δου[λ]ων τωμ παντων πλειονων η τριακοντα [τ]α τε επι του λιμενος πλοια εξεκοψαν [κ]αι ελαβον το πλοιον το δωριεος εν ωι [ω]ιχοντ εχοντες τα τε σωματα και τα [α]λλα α ελαβον τουτων δε συμβαντω[ν] ηγησιππος και αντιπαππος οι υιοι [οι] ηγησιστρατου οντες και αυτοι αιχμ[α]λωτοι συνεπεισαν τον επι των πει[ρ]ατων επιπλεοντα σωκλειδαν απολυσαι τα τ ελευθερα σωματα και τινα [τ]ων εξελευθερων και των δουλων [α]υτοι δε υπερ τουτων προηιρηνται [ομ]ηρευειν ενδεικνυμενοι πασαν [φι]λοτιμιαν οπως μητε τωμ πολιτιδων μητε τωμ πολιτων μηθεις αχθει επ[ι] [τ]ο λαφυρον μηδε πραθει μηδε εν αναγκαις και κακοπαθιαις γενηται μηδε διαφωνησει σωμα μηθεν πολιτικον αλλα δια τουτους σεσωιστα[ι] τα αιχμαλωτα σωματα εις την [ι]διαν απαθη δεδοχθαι ουν τωι δη[μ]ωι στεφανωσαι ηγησιππον και [α]ντιπαππον εκατερον θαλλου στε[φ]ανωι αρετης ενεκεν και φιλοτιμι[α]ς ην τυγχανουσιν πεποιημενοι [εις] τους γενομενους των πολιτων [α]ιχμαλωτους ανειπειν δε τοδε το ψη[φ]ισμα διονυσιοις εν τωι αγωνι των τ[ρ]αγωιδων ο δε κηρυξ αναγορευε[τ]ω οτι ο δημος στεφανοι ηγησιπ[π]ον και αντιπαππον αρετης εν[εκ]εν και φιλοτιμιας της εις τους [α]λοντας μεθ αυτων αναγρα[ψαι] [δ]ε τοδε το ψηφισμα εις στηλην κ[αι] [σ]τησαι εις το ιερον της αθηνας τη[ς] πολιαδος της δε αναγραφης επιμεληθηναι ηγησιστρατον.
Amorgos — Aegiale — 3rd c. BC
 3rd c. BC